આ માટે રાજકોટની હોટલ પ્લેટિનમ ખાતે તા. ૮ માર્ચ ને સાંજે ૪ કલાકે એક એવોર્ડ સ્વિકૃતિ કાર્યક્રમનુ આયોજન IMA અને કિડની એજ્યુકેશન ફાઉન્ડેશન દ્વારા કરવામાં આવ્યું છે. આ પ્રસંગે ડો. એન. વી. શાહ, ડો. ભરત કાકડીયા, ડો. ભરત પારેખ, ડો. યસુબેન શાહ, ડો. અમિત હાપાણી અને ડો. કલ્પીત સંઘવી હાજર રહ્યા હતા અને કાર્યક્રમનું સંચાલન જાણીતા કાર્ડીઓથેરાસિક સર્જન ડો. દેવેન્દ્ર ડેકીવાડીયાએ કરેલ હતું. તેમજ રાજકોટના અગ્રણી ડોક્ટરો અને શ્રેષ્ઠીઓએ કાર્યક્રમમાં હાજરી આપી હતી. આ એવોર્ડને વધાવવા માટે ૪૦૦ થી વધુ લોકોએ આ કાર્યક્રમમાં હાજરી આપી હતી. આ તકે આયોજકો અને તમામ મહેમાનો દ્વારા આખુ વર્ષ કિડની અંગે જનજાગૃતિ ફેલાવવા સઘન પ્રયત્નો કરવા અંગે સંકલ્પ કરાયો હતો.